

**รายงานการประเมินคุณภาพการศึกษาภายใน**

**ระดับหลักสูตร**

**ตามเกณฑ์คุณภาพ AUN-QA**

**หลักสูตรศิลปศาสตรมหาบัณฑิต สาขาวิชาพัฒนาการท่องเที่ยว**

**หลักสูตรปรับปรุง พ.ศ. 2561**

**คณะพัฒนาการท่องเที่ยว**

**มหาวิทยาลัยแม่โจ้**

**Maejo University**

**ปีการศึกษา 2564 (5 กรกฎาคม 2564 ถึง 13 มิถุนายน 2565)**

**Academic Year 2021 (5 July 2021 to 13 June 2022)**

**คำนำ**

รายงานการประเมินตนเองของหลักสูตรศิลปศาสตรมหาบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว มหาวิทยาลัยแม่โจ้ สำหรับผลการดำเนินงานรอบปีการศึกษา 2564 (ระหว่างวันที่ 5 กรกฎาคม 2564 ถึงวันที่ 13 มิถุนายน 2565) จัดทำขึ้นโดยมีวัตถุประสงค์เพื่อแสดงผลการประเมินตนเอง ในการดำเนินกิจกรรมการประกันคุณภาพของหลักสูตรศิลปศาสตรมหาบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว ตามเกณฑ์การประเมินของ สป.อว. ตาม. องค์ประกอบที่ 1 การกำกับมาตรฐาน และเกณฑ์คุณภาพ ASEAN University Network – Quality Assurance และนำเสนอต่อคณะกรรมการตรวจประเมินคุณภาพการศึกษาภายในที่มหาวิทยาลัยแม่โจ้แต่งตั้ง นำเสนอรายงานต่อคณะกรรมการมาตรฐานการอุดมศึกษา สำนักงานปลัดกระทรวงการอุดมศึกษา วิทยาศาสตร์ วิจัย และนวัตกรรม ซึ่งเป็นหน่วยงานต้นสังกัดของมหาวิทยาลัยแม่โจ้ อีกทั้งเป็นการเผยแพร่ประชาสัมพันธ์ผลการดำเนินงานการประกันคุณภาพสู่สาธารณชน

สาระสำคัญของรายงานการประเมินตนเองหลักสูตรศิลปศาสตรมหาบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว มหาวิทยาลัยแม่โจ้ ปีการศึกษา 2564 ฉบับนี้ แบ่งออกเป็น 4 ส่วน ได้แก่ ส่วนที่ 1 โครงร่างหลักสูตร (Program Profile) ส่วนที่ 2 ผลการดำเนินงานตามตัวบ่งชี้ ส่วนที่ 3 สรุปผลการประเมินตนเอง และส่วนที่ 4 ภาคผนวก

หลักสูตรศิลปศาสตรมหาบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว มีความคาดหวังว่า รายงานการประเมินตนเอง ระดับหลักสูตร ประจำปีการศึกษา 2564 ฉบับนี้ จะเป็นเอกสารสำคัญที่แสดงถึงการมีคุณภาพตามมาตรฐานในการจัดการศึกษา อันจะนำไปสู่การสร้างความเชื่อมั่น และความมั่นใจในมาตรฐานและคุณภาพบัณฑิตของมหาวิทยาลัยแม่โจ้ รวมทั้งเป็นประโยชน์ต่อผู้ที่สนใจ



...................................

(อาจารย์ ดร.กีรติ ตระการศิริวานิช)

ประธานกรรมการหลักสูตรศิลปศาสตรมหาบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว

**สารบัญ**

|  |  |  |  |  |  |
| --- | --- | --- | --- | --- | --- |
|  |  | | | | **หน้า** |
| **ส่วนที่ 1** | **ส่วนนำ** | | | | **1** |
|  | 1.1 | บทสรุปผู้บริหาร | | | 2 |
|  | 1.2 | วิธีการจัดทำรายงานการประเมินตนเอง | | | 3 |
|  | 1.3 | ข้อมูลพื้นฐาน | | | 3 |
|  |  | 1.3.1 | ภาพรวมของมหาวิทยาลัย | |  |
|  |  | 1.3.2 | ภาพรวมของคณะ | |  |
|  |  | 1.3.3 | ภาพรวมของหลักสูตร | |  |
| **ส่วนที่ 2** | **การประเมินตนเอง** | | | |  |
|  | ตัวบ่งชี้ 1.1 | | | การกำกับมาตรฐานหลักสูตรตามเกณฑ์มาตรฐานหลักสูตร  ที่กำหนดโดย สป.อว. | 1 |
|  | Criterion 1 | | | Expected Learning Outcome | 12 |
|  | Criterion 2 | | | Programme Structure and Content | 20 |
|  | Criterion 3 | | | Teaching and Learning Approach | 29 |
|  | Criterion 4 | | | Student Assessment | 38 |
|  | Criterion 5 | | | Academic Staff | 51 |
|  | Criterion 6 | | | Student Support Services | 60 |
|  | Criterion 7 | | | Facilities and Infrastructure | 68 |
|  | Criterion 8 | | | Output and Outcomes | 77 |
| **ส่วนที่ 3** | **การวิเคราะห์จุดแข็งและข้อจำกัดของหลักสูตร** | | | | **83** |
|  | 3.1 | จุดแข็งและข้อจำกัดของหลักสูตร | | | 84 |
|  | 3.2 | แผนการพัฒนาของหลักสูตร | | | 84 |
|  | 3.3 | ผลการประเมินตนเองของหลักสูตร | | | 85 |
| **ส่วนที่ 4** | **ภาคผนวก** | | | |  |
|  | ข้อมูลพื้นฐาน Common Data Set ของหลักสูตร | | | | 91 |

**ส่วนที่ 1**

**ส่วนนำ**

# 1.1 บทสรุปผู้บริหาร

รายงานการประเมินคุณภาพการศึกษาภายใน หลักสูตรศิลปศาสตรมหาบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว มหาวิทยาลัยแม่โจ้ เป็นหลักสูตร หลักสูตรปรับปรุง.พ.ศ. 2561 จัดทำขึ้นเพื่อรายงานผลการประเมินตนเองตามเกณฑ์การประเมินของ สป.อว.ในองค์ประกอบที่ 1 การกำกับมาตรฐาน และเกณฑ์คุณภาพ ASEAN University Network – Quality Assurance at Programme Leval **Version 4.0** ในรอบปีการศึกษา 2564 มีนักศึกษาในหลักสูตรจำนวน 14 คน สำเร็จการศึกษา 1 คน ลาออก 2 คน คงเหลือนักศึกษาเมื่อสิ้นปีการศึกษา จำนวน 11 คน ทั้งนี้ อาจารย์ผู้รับผิดชอบหลักสูตรทั้ง 3 คน มีคุณวุฒิปริญญาเอกจำนวน 3 คน ได้รับงบประมาณในการบริหารจัดการหลักสูตร รวมทั้งสิ้น 461,817.41 บาท ซึ่งมาจากงบประมาณ และเงินรายได้ โดยมีผลการประเมินจำนวน **8 Criteria** พบว่า ในภาพรวมอยู่ใน**ระดับ 3** เมื่อพิจารณาเป็นราย Criteria แสดงผลดังนี้

**ตารางการประเมินตนเองของหลักสูตร**

|  |  |  |
| --- | --- | --- |
| **ตัวบ่งชี้ / Criteria** | | **ประเมินตนเอง** |
| ตัวบ่งชี้ 1.1 | การกำกับมาตรฐานหลักสูตรตามเกณฑ์มาตรฐานหลักสูตร  ที่กำหนดโดย สป.อว. | ผ่าน |
| Criterion 1 | Expected Learning Outcome | 3 |
| Criterion 2 | Programme Structure and Content | 3 |
| Criterion 3 | Teaching and Learning Approach | 3 |
| Criterion 4 | Student Assessment | 3 |
| Criterion 5 | Academic Staff | 3 |
| Criterion 6 | Student Support Services | 3 |
| Criterion 7 | Facilities and Infrastructure | 3 |
| Criterion 8 | Output and Outcomes | 3 |

# 1.2 วิธีการจัดทำรายงานการประเมินตนเอง

รายงานการประเมินคุณภาพการศึกษาภายใน หลักสูตรศิลปศาสตรมหาบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว เป็นหลักสูตรปรับปรุง พ.ศ. 2561 โดยรับการประเมินตามเกณฑ์ AUNQA Version 4.0 ทั้งนี้การจัดทำรายงานนี้อาจารย์ผู้รับผิดชอบหลักสูตรระดับปริญญาโท-เอก เป็นผู้จัดทำรายงานการประเมินตนเอง (SAR) ของปี พ.ศ. 2564

# 1.3 ข้อมูลพื้นฐาน

**1.3.1 ภาพรวมของมหาวิทยาลัย**

มหาวิทยาลัยแม่โจ้ เป็นสถาบันการศึกษาที่กำเนิดมาจากนโยบายขยายการศึกษาด้านการเกษตรไปยังส่วนภูมิภาค เมื่อวันที่ 7 มิถุนายน 2477 ภายใต้ชื่อ “โรงเรียนฝึกหัดครูประถมกสิกรรมภาคเหนือ” มีความเชี่ยวชาญด้านการเกษตรที่มุ่งเน้นให้ผู้เรียนมีการฝึกปฏิบัติจริง และมุ่งเน้นการส่งเสริมด้านเกษตรอินทรีย์ให้เกิดขึ้นในมหาวิทยาลัย เกษตรกรและสังคม อันเป็นแนวทางหลักของมหาวิทยาลัยที่จะมุ่งสู่ Eco. University

**วิสัยทัศน์ ปรัชญา พันธกิจ และค่านิยม**

**วิสัยทัศน์** : เป็นมหาวิทยาลัยชั้นนำที่มีความเป็นเลิศทางการเกษตรในระดับนานาชาติ

**ปรัชญา** : มุ่งมั่นพัฒนาบัณฑิตสู่ความเป็นผู้อุดมด้วยปัญญา อดทน สู้งาน เป็นผู้มีคุณธรรมและ

จริยธรรม เพื่อความเจริญรุ่งเรืองวัฒนาของสังคมไทยที่มีการเกษตรเป็นรากฐาน

**พันธกิจ** :

1. ผลิตบัณฑิตที่มีความรู้ความสามารถในวิชาการและวิชาชีพโดยเฉพาะการเป็นผู้ประกอบการ (Entrepreneurs) ที่ทันต่อกระแสการเปลี่ยนแปลงโดยเน้นทางด้านการเกษตรวิทยาศาสตร์ประยุกต์ ภาษาต่างประเทศ เทคโนโลยีสารสนเทศ และสาขาวิชาที่สอดคล้องกับทิศทางการพัฒนาเศรษฐกิจ ชุมชนท้องถิ่น และสังคมของประเทศ
2. ขยายโอกาสให้ผู้ด้อยโอกาสเข้าศึกษาต่อในระดับอุดมศึกษาและส่งเสริมการเรียนรู้ตลอดชีวิตของคนทุกระดับ
3. สร้างและพัฒนานวัตกรรมและองค์ความรู้ในสาขาวิชาต่าง ๆ โดยเฉพาะอย่างยิ่งทางการเกษตร และวิทยาศาสตร์ประยุกต์เพื่อการเรียนรู้และถ่ายทอดเทคโนโลยีแก่สังคม
4. ขยายบริการวิชาการและความร่วมมือในระดับประเทศและนานาชาติ
5. พัฒนามหาวิทยาลัยให้มีความเป็นเลิศทางวิชาการด้านการเกษตร เพื่อเป็นที่พึ่งของตนเองและสังคม
6. ทำนุบำรุงศิลปวัฒนธรรมของชาติและอนุรักษ์ทรัพยากรธรรมชาติ
7. สร้างและพัฒนาระบบบริหารจัดการให้มีประสิทธิภาพ ประสิทธิผล และมีความโปร่งใสในการบริหารงานประเด็นยุทธศาสตร์มหาวิทยาลัยแม่โจ้

**ค่านิยม** : ทำงานด้วยจิตวิญญาณ สืบสานปณิธานด้วยใจมั่น

สานฝันสู่ความเป็นเลิศ ชูเชิดความยุติธรรม ก้าวนำด้วยเกียรติภูมิ

**สมรรถนะหลัก** : การศึกษา การวิจัย การบริการวิชาการด้านการเกษตร สร้างบัณฑิตให้เป็นนักปฏิบัติ และมุ่งเน้นการสร้างนวัตกรรมเกษตรครบวงจร

**จุดเน้น** : มหาวิทยาลัยเฉพาะทางที่เป็นองค์กรแห่งการเรียนรู้และพัฒนาด้านการเกษตร

**อัตลักษณ์** : นักปฏิบัติที่เชี่ยวชาญในสาขาวิชาและทันต่อการเปลี่ยนแปลง

**ปรัชญาการศึกษามหาวิทยาลัยแม่โจ้** : จัดการศึกษาเพื่อเสริมสร้างปัญญาในรูปแบบการเรียนรู้จากการปฏิบัติที่บูรณาการกับการทำงาน ตามอมตะโอวาท งานหนักไม่เคยฆ่าคน มุ่งให้ผู้เรียนมีทักษะการเรียนรู้ตลอดชีวิต สามารถพัฒนาทักษะเดิม สร้างเสริมทักษะใหม่ มีวิธีคิดของการเป็นผู้ประกอบการ มีการใช้เทคโนโลยีดิจิทัลและการสื่อสาร มีความตระหนักต่อสังคม วัฒนธรรม และสิ่งแวดล้อม ยึดมั่นในความสัมพันธ์ระหว่างมหาวิทยาลัยกับชุมชน ตามจุดยืนของมหาวิทยาลัยแม่โจ้ที่ว่า “มหาวิทยาลัยแห่งชีวิต”

**1.3.2 ภาพรวมของคณะ**

คณะพัฒนาการท่องเที่ยว มหาวิทยาลัยแม่โจ้ก่อตั้งเมื่อปี พ.ศ.2548 ซึ่งเดิมมีการจัดการเรียนการสอน ภายใต้ภาควิชาส่งเสริมการเกษตร คณะธุรกิจการเกษตร สาขาวิชาพัฒนาการท่องเที่ยว (2538) และสาขาวิชาการท่องเที่ยวเชิงนิเวศ (2546) ภายหลังได้แยกหน่วยงานจากภาควิชาส่งเสริมการเกษตร คณะธุรกิจการเกษตร และได้รับอนุมัติให้จัดตั้งเป็นคณะพัฒนาการท่องเที่ยว จากสภามหาวิทยาลัยแม่โจ้ ในเดือน สิงหาคม พ.ศ.2548 ปัจจุบันมีการจัดการเรียนการสอนทั้งระดับปริญญาตรี ปริญญาโทและปริญญาเอก ในสาขาวิชาพัฒนาการท่องเที่ยว และระดับปริญญาตรี สาขาวิชาการจัดการธุรกิจท่องเที่ยวและบริการ

คณะพัฒนาการท่องเที่ยวมีวิสัยทัศน์ พันธกิจ ค่านิยม และสมรรถนะหลักขององค์กร ดังนี้

**ปรัชญา**: การท่องเที่ยวที่ยั่งยืนเกิดจากการพัฒนาด้วยปัญญา

**วิสัยทัศน์:** “คณะพัฒนาการท่องเที่ยวสร้างสรรค์องค์ความรู้และนวัตกรรมเพื่อการท่องเที่ยวอย่างยั่งยืน”

**วัตถุประสงค์**

1) เพื่อพัฒนานักศึกษาให้มีความรู้และทักษะในวิชาชีพด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการตามมาตรฐานวิชาชีพ

2) เพื่อศึกษาและวิจัยหาองค์ความรู้ด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการอย่างยั่งยืน

3) เพื่อบริการวิชาการแก่สังคมและชุมชนด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการ

4) เพื่อสืบสานทำนุบำรุงและรักษาไว้ ซึ่งขนบธรรมเนียม ประเพณี วัฒนธรรมไทยและการอนุรักษ์สิ่งแวดล้อม

**พันธกิจ:**

1) ผลิตบัณฑิตที่มีความรู้ ทักษะในวิชาชีพด้านการท่องเที่ยว ทักษะการเป็นผู้ประกอบการด้านการท่องเที่ยวและบริการ และการบริหารจัดการทรัพยากรการท่องเที่ยวให้มีประสิทธิภาพตามมาตรฐานวิชาชีพเพื่อการพัฒนาการท่องเที่ยวสู่ความยั่งยืน

2) ค้นคว้า วิจัยองค์ความรู้ในการพัฒนาวิชาการและวิชาชีพด้านการท่องเที่ยวให้เป็นที่ยอมรับระดับชาติและนานาชาติ

3) บริการวิชาการแก่สังคมที่สอดคล้องกับนโยบายการการท่องเที่ยวของชาติ

4) สืบสานและธำรงรักษาไว้ซึ่งขนบธรรมเนียม ประเพณีและวัฒนธรรมไทย

5) บริหารจัดการองค์กรที่มุ่งสู่องค์กรแห่งการเรียนรู้และทำงานอย่างมีความสุข

**ค่านิยมหลัก** (Core Values)

T (Tourism) การท่องเที่ยวและการบริการ

D (Development) พัฒนาด้วยปัญญา

S (Sustainability) เสริมสร้างคุณค่าสู่ความยั่งยืน

**อัตลักษณ์ของนักศึกษา**

"เป็นบุคลากรด้านการท่องเที่ยวและบริการที่มีการเรียนรู้ตลอดชีวิต"

**1.3.3 ภาพรวมของหลักสูตร**

**ชื่อหลักสูตร :** หลักสูตรศิลปศาสตรมหาบัณฑิต สาขาวิชาพัฒนาการท่องเที่ยว

**ชื่อปริญญา :** ศิลปศาสตรมหาบัณฑิต (พัฒนาการท่องเที่ยว)

**หลักสูตรได้รับการพิจารณาเห็นชอบจากสภามหาวิทยาลัย** : ในคราวประชุมครั้งที่ 8/2561 เมื่อวันที่ 27 ตุลาคม 2561

**ความเป็นมาของหลักสูตร** : หลักสูตรศิลปศาสตรมหาบัณฑิต สาขาวิชาพัฒนาการท่องเที่ยวเป็นหลักสูตรใหม่ที่เปิดสอนครั้งแรกเมื่อปี พ.ศ.2556 โดยพัฒนาเนื้อหาหลักสูตรขี้นมาจากหลักสูตรศิลปศาสตรมหาบัณฑิต สาขาวิชาการจัดการนันทนาการและการท่องเที่ยวที่เคยเปิดสอนมาเป็นเวลา 7 ปี โดยในปัจจุบันหลักสูตรได้ปรับปรุงครั้งที่ 2 เป็นที่เรียบร้อย และอยู่ระหว่างการจัดการเรียนการสอนในปีการศึกษา 2564

**ปรัชญาของหลักสูตร** : มุ่งผลิตบัณฑิตให้เป็นผู้ที่มีปัญญา ทักษะทางความคิดเชิงบูรณาการ คุณธรรมจริยธรรมและสมรรถนะขั้นสูงในการบริหารจัดการ การพัฒนาอุตสาหกรรมการท่องเที่ยว ให้ทันต่อพลวัตการเปลี่ยนแปลงทางอุตสาหกรรมการท่องเที่ยว

**วัตถุประสงค์ของหลักสูตร :**

1) เพื่อผลิตมหาบัณฑิตที่มีความรู้ และทักษะทางปัญญาในการบริหารจัดการ และพัฒนา

อุตสาหกรรมการท่องเที่ยว

2) เพื่อผลิตมหาบัณฑิตให้เป็นผู้มีทักษะการคิดเชิงบูรณาการ ที่สามารถพัฒนาคุณภาพ

งานวิจัยด้านการท่องเที่ยวที่เป็นประโยชน์ในการขับเคลื่อนอุตสาหกรรมการท่องเที่ยวของประเทศ

3) เพื่อผลิตมหาบัณฑิตที่มีคุณธรรม จริยธรรมอันดีงาม รวมถึงเป็นผู้ที่รับผิดชอบต่อ

ตนเอง และสังคม

**อาชีพหลังสำเร็จการศึกษา :**

1. นักวิชาการหรืออาจารย์ด้านการท่องเที่ยวของหน่วยงานภาครัฐและเอกชน

2. ผู้ประกอบการธุรกิจท่องเที่ยว

3. นักพัฒนาและออกแบบการท่องเที่ยว

4. ผู้บริหารหน่วยงานที่เกี่ยวข้องกับอุตสาหกรรมการท่องเที่ยวและบริการทั้งภาครัฐ และ

ภาคเอกชน

**PLO ของหลักสูตร :**

PLO 1 สามารถผลิตงานวิจัยในระดับมหาบัณฑิตอย่างมีคุณภาพ

PLO 2 สามารถคิดเชิงบูรณาการและเชิงวิพากษ์เพื่อใช้ในกระบวนการพัฒนาแหล่งท่องเที่ยว

PLO 3 สามารถประยุกต์ใช้หลักการและแนวคิดที่เกี่ยวกับการบริหารจัดการขั้นสูงในแหล่งท่องเที่ยวอย่างมีคุณธรรมจริยธรรม

PLO 4 สามารถเชื่อมโยงองค์ประกอบทางการท่องเที่ยวเพื่อพัฒนาแหล่งท่องเที่ยวอย่างเป็นระบบ

**จำนวนหน่วยกิตที่เรียนตลอดหลักสูตร :** 36 หน่วยกิต

**รูปแบบการจัดการเรียนการสอนของหลักสูตร :**

หลักสูตรระดับปริญญา : ปริญญาโท

ระยะเวลาที่ต้องใช้ในการศึกษาตามหลักสูตร : 2 ปี

ภาษาที่ใช้ในการเรียนการสอน : ภาษาไทยและภาษาอังกฤษ

ความร่วมมือกับสถาบันอื่นในการจัดการเรียนการสอน :

ความร่วมมือกับมหาวิทยาลัยและหน่วยงานอื่นๆ ในประเทศอย่างเป็นทางการ

1. องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน)
2. สภาอุตสาหกรรมท่องเที่ยวแห่งประเทศไทย (เขตพื้นที่ภาคเหนือตอนบน 1)
3. สมาคมธุรกิจท่องเที่ยวจังหวัดเชียงใหม่

ความร่วมมือกับมหาวิทยาลัยและหน่วยงานอื่นๆ ในประเทศอย่างไม่เป็นทางการ

1. มหาวิทยาลัยนเรศวร
2. มหาวิทยาลัยราชภัฎเชียงใหม่
3. มหาวิทยาลัยพะเยา
4. สถาบันบัณฑิตพัฒนบริหารศาสตร์
5. มหาวิทยาลัยสุโขทัยธรรมาธิราช
6. มหาวิทยาลัยมหาสารคาม
7. มหาวิทยาลัยเทคโนโลยีราชมงคลล้านนา ลำปาง
8. มหาวิทยาลัยราชภัฎสุรินทร์

การให้ใบปริญญาแก่ผู้สำเร็จการศึกษา : ให้ปริญญาสาขาวิชาเดียว

**ตารางแสดงจำนวนนักศึกษาแต่ละชั้นปี นักศึกษารหัส 60 - 64**

|  |  |  |  |  |  |  |
| --- | --- | --- | --- | --- | --- | --- |
| **ระดับ** | **รหัส60** | **รหัส61** | **รหัส62** | **รหัส63** | **รหัส64** | **รวม** |
| ระดับปริญญาโท  สาขาวิชาพัฒนาการท่องเที่ยว | 1 | - | 6 | 4 | - | 11 คน |

**ตารางแสดงจำนวนบุคลากรสายสนับสนุนในหลักสูตร**

|  |  |  |  |  |
| --- | --- | --- | --- | --- |
| **ชื่อ-นามสกุล** | **ตำแหน่ง** | **วุฒิการศึกษาสูงสุด (สาขาวิชาที่จบ)** | **สถานภาพการว่าจ้าง** | **อายุการทำงาน (ปี)** |
| 1. นางกนิษฐา  รักสกุลกานต์ | นักวิชาการศึกษาปฏิบัติการ | ปริญญาโท  (สาขาวิชาบริหารธุรกิจ) | พนักงานมหาวิทยาลัย | 14 ปี |
| **ทำหน้าที่** เป็นผู้ประสานงานระหว่างนักศึกษาระดับบัณฑิตศึกษา อาจารย์ผู้สอนและฝ่ายบัณฑิตศึกษา, ให้คำปรึกษาแก่นักศึกษาระดับบัณฑิตศึกษา, ดำเนินการจัดทำเอกสารต่าง ๆ ได้แก่ การขอเปิดรายวิชา, การจัดตารางเรียน, จัดพิมพ์ข้อสอบ, การจัดโครงการ/กิจกรรมต่างๆ ของหลักสูตร, อำนวยความสะดวกในการเปิด – ปิดห้องเรียน สำหรับการเรียนการสอนในวันเสาร์ และอาทิตย์, ตลอดจนอำนวยความสะดวกแก่อาจารย์ผู้รับผิดชอบหลักสูตรในการปรับปรุงหลักสูตรตามรอบระยะเวลาที่กำหนด | | | | |
| 2. นางนวนจันทร์ ทองมา | หัวหน้างานบริหารและธุรการ | ปริญญาโท  (สาขาวิชาบริหารการพัฒนา) | พนักงานมหาวิทยาลัย | 17 ปี |
| **ทำหน้าที่** เป็นผู้ดำเนินการจัดทำเอกสารต่าง ๆ ได้แก่ เบิกเงินค่าสอน ค่าผู้ตรวจและหรือผู้ควบคุมวิทยานิพนธ์/ดุษฎีนิพนธ์ และจัดพิมพ์หนังสือรับรองของคณะ | | | | |

**อาคารสถานที่จัดการเรียนการสอน**

1. อาคารสุวรรณวาจกกสิกิจ (ห้องเรียน 422 ชั้น 2)

**ห้องสมุด**

1. สำนักหอสมุด มหาวิทยาลัยแม่โจ้

**สถานที่ฝึกภาคปฏิบัติ**

คณะมีพื้นที่ทำงานเชิง Social Lab หลากหลายพื้นที่ทั้งหน่วยงาน ชุมชน อำเภอ และจังหวัด อาทิ บ้านแม่กำปอง, สวนพฤกษศาสตร์, ออนใต้ฟาร์ม, ม่อนแจ่ม, อ่างขาง, ทุ่งเริง, สะเมิง, น่าน, เมืองหลวงพระบาง สาธารณรัฐประชาธิปไตยประชาชนลาว เป็นต้น

**กลยุทธ์การจัดการเรียนการสอนของหลักสูตร เพื่อมุ่งสู่ PLO ที่หลักสูตรกำหนดไว้ :**

ทางหลักสูตรได้วางแผนการจัดการเรียนการสอนของหลักสูตร เพื่อมุ่งสู่ PLO ที่หลักสูตรกำหนดไว้โดยใช้กิจกรรมเสริมหลักสูตรสำหรับแต่ละชั้นปี รวมถึงใช้วิธีการเรียนการสอนรูปแบบต่างๆ เช่น การเรียนรู้ผ่านการฝึกปฏิบัติ เน้นวิธีการสอนแบบนิรนัย และอุปนัยให้นักศึกษาได้คิด วิเคราะห์ เพื่อตกผลึกความคิดด้วยตนเอง เป็นต้น

**การวัดผลและประเมินผลผู้เรียนให้ได้ตาม PLO ที่กำหนด :**

ทางหลักสูตรมีการวัดผลและประเมินผลผู้เรียนให้ได้ตาม PLO ที่กำหนด เช่น ประเมินผลจากการสอบภาคทฤษฎีและปฏิบัติ ประเมินผลจากงานที่ได้รับมอบหมายทั้งงานกลุ่มและงานเดี่ยว ผลการทำวิจัยและการนำเสนอผลงาน การสอบประมวลความรอบรู้ รวมถึงวัดและประเมินผลจากแบบสอบถามผู้ใช้บัณฑิต

**ตารางแสดงงบประมาณที่ได้รับและใช้จริงในการบริหารจัดการหลักสูตร**

|  |  |  |  |  |  |
| --- | --- | --- | --- | --- | --- |
| **กิจกรรมการจ่ายเงิน** | **ปีงบประมาณ** | | | | |
| **2560** | **2561** | **2562** | **2563** | **2564** |
| **รายรับของหลักสูตร** | **1,034,413.23** | **971,001.09** | **457,472.50** | **723,034.72** | **461,817.41** |
| **รายจ่ายของหลักสูตร** | **273,693.73** | **251,310.30** | **806,792.12** | **310,403.79** | **253,053.60** |
| ต้นทุนการผลิต | 86,970.43 | 20,942.525 | 40,339.61 | 12,416.15 | 18,075.26 |
| ค่าใช้จ่ายเพื่อพัฒนานักศึกษา | 35,885.52 | 36,700.00 | 60,510.00 | 39,986.66 | 86,026.88 |
| ค่าใช้จ่ายในการจัดการเรียนการสอน | 196,435.35 | 197,040.30 | 735,787.12 | 249,675.13 | 166,245.47 |
| ค่าใช้จ่ายในการพัฒนาอาจารย์/บุคลากร | 41,372.86 | 17,570.00 | 10,495.00 | 20,742.00 | 781.25 |
| **รวมรายจ่ายของหลักสูตร** | **273,693.73** | **251,310.30** | **806,792.12** | **310,403.79** | **253,053.60** |

**กลุ่มผู้เรียน :**

1) นักศึกษาที่จบการศึกษาใหม่ ทั้งในสายวิชาด้านการท่องเที่ยว บริการ หรือสาขาวิชาที่เกี่ยวข้อง

2) บุคลากรด้านการท่องเที่ยวและบริการภาครัฐ

3) บุคลากรด้านการท่องเที่ยวและบริการภาคเอกชน

4) ครู อาจารย์ในสถาบันการศึกษาระดับอาชีวศึกษา

พื้นที่กลุ่มเป้าหมาย : ภาคเหนือตอนบน